《采桑子·老僧头白焦山顶》
明代·孙枝蔚

老僧头白焦山顶，不管兴亡。
安稳禅床。卧对江南古战场。
客来久坐浑无语，饭熟茶香。
归路茫茫。水打空船月照廊。

作者简介：（1620—1687）明末清初陕西三原人，字豹人。世为巨商。明末散家财起兵，与李自成军对抗。兵败，只身走扬州读书，刻意为诗。康熙十八年举鸿博，自陈衰老，不应试，授内阁中书衔。有《溉堂集》。